QORTI CIVILI (SEZZJONI TAL-FAMILJA)) IMHALLEF Onor. Abigail Baldacchino Kerr k/a Kerr LL.D., Dip. Illum 1 ta' Dicembru 2016 Il-Qorti: Rat ir-rikors illi gie ikkonfermat bil-gurament mir-rikorrenti, li permezz tieghu ippremetta : ILLI l-partijiet iżżewġu fl-erbatax (14) ta` Frar tas-sena elf disa mija tmienja u disghin (1998) u dan min kif jidher miċ-ċertifikat taż-żwieg anness u markat "Dok A", liema żwieġ tagħhom ġie reġistrat fir- Registru Pubbliku ta` Malta; ILLI minn dan iz-zwieg tal-kopja ma kienx hemm ulied; ILLI l-partijiet isseparaw b'kuntratt datat disgha (9) ta` Lulju tas-sena elfejn u sebgha (2007) redatt minn Nutar Rachel Livori, hawn anness u markat "Dok B"; ILLI m'hemm rikonciljazzjoni bejniethom stante illi ilhom aktar min disgha (9) snin legalment u fattwalment separati minn xulxin u qegħdin jgħixu ħajja totalment separata min xulxin; ILLI fl-imsemmi kuntratt ta` separazzjoni (paġna 2 klawsola 2) irrinunzjaw ghal kull dritt ta` successjoni fil-konfront ta` xulxin; ILLI dawn il-fatti hawn fuq imsemmija jissodisfaw l-kundizzjonijiet kollha meħtiega għall-ksib tad-divorzju skont l-Artikolu 66B tal-Kodici Civili, Kap 16 tal-Ligijiet ta` Malta. Talab li l-intimata tghid ghaliex din il-Qorti m'ghandhiex : Tippronunzja l-ħall taż-żwieġ bejn il-partijiet; Tordna lir-Reġistratur tal-Qrati sabiex, fiż-żmien imħolli għal daqshekk mill-istess Onorabbli Qorti, javza lid-Direttur tar- Registru Pubbliku bid-divorzju tal-partijiet biex dan jigi reġistrat fir-Registru Pubbliku ta` Malta. Rat id-dokumenti kollha li gew esebiti; Rat id-digriet taghha tat-13 ta' Lulju, 2016; Semghet lill-intimata prezenti fl-awla tiddikjara li ma ghandha l-ebda oggezzjoni li jintlaqghu it-talbiet kontenuti fir-rikors promotur; Rat l-Artikolu 66 B tal-Kap. 16 tal-Ligijiet ta' Malta; Rat l-atti kollha; Ikkunsidrat : Illi l-Qorti rat li r-rikorrenti irnexxielu jissodisfa ir-rekwiziti kollha mehtiega mill-Ligi sabiex zwieg jigi mahlul u dana peress illi ipprova illi l-partijiet ilhom legalment separati mid-9 ta' Lulju 2007 u illi ma hemm l-ebda prospett ragonevoli ta' rikonciljazzjoni bejn il-partijiet; Illi ir-rikorrenti ipprova ukoll illi ma hemm l-ebda pendenzi fir-rigward ta' hlas ta' manteniment; Ghaldaqstant, u ghar-ragunijiet fuq imsemmija, il-Qorti qeghda tilqa' t-talbiet, tippronunzja il-hall taz-zwieg bejn il-partijiet u tordna lir- Registratur tal-Qrati sabiex, fi zmien xahar millum, javza lid-Direttur tar-Registru Pubbliku bid-divorzju tal-partijiet biex dan jigi registrat fir- Registru Pubbliku; Il-Qorti tordna illi l-ispejjez jibqghu bla taxxa bejn il-partijiet.